Blaze7451/Wiki-th-20250601 huggingface dataset:
เอสตาดิโอนาซิโอนัล ฆูลิโอ มาร์ติเนซ ปรานาโดส

เอสตาดิโอนาซิโอนัล ฆูลิโอ มาร์ติเนซ ปรานาโดส (Estadio Nacional Julio Martínez Prádanos; ชื่อเดิม เอสตาดิโอนาซิโอนัล; Estadio Nacional) เป็นสนามกีฬาแห่งชาติของประเทศชิลี ตั้งอยู่ในเขตญูญัวของนครซันติอาโก เป็นสนามกีฬาที่มีขนาดใหญ่ที่สุดในประเทศชิลี ด้วยความจุอย่างเป็นทางการที่ 48,665 ที่นั่ง สนามกีฬารวมถึงพื้นที่โดยรอบขนาดรวม 62 เฮกตาร์ เป็นศูนย์กีฬาที่มีส่วนของสนามเทนนิส ศูนย์กีฬาทางน้ำ ยิมเนเซียม เวโลโดรม สนามบีเอ็มเอ็กซ์ เป็นต้น
สนามกีฬาเริ่มก่อสร้างในปี ค.ศ. 1937 และเปิดใช้งานในปี ค.ศ. 1938 สถาปัตยกรรมของสนามได้รับแรงบันดาลใจจากโอลึมพีอาชตาดีอ็อนในเบอร์ลิน ประเทศเยอรมนี ในอดีตสนามนี้เป็นที่จัดการแข่งขันกีฬาระหว่างประเทศ เช่น ฟุตบอลโลก 1962, แมตช์แชมป์แห่งแชมป์อเมริกาใต้ (แรงบันดาลใจของยูฟ่าแชมเปียนส์ลีก) อีกหลายนัด และแมตช์ของโกปาลิเบร์ตาโดเรส เช่นกัน 
สนามกีฬาเป็นที่รู้จักในประวัติศาสตร์ชิลีสมัยใหม่ในฐานะสถานที่กักขังหมู่, ทารุณกรรม และฆาตกรรมนอกกฎหมาย สำหรับรัฐบาลทหารของเอากุสโต ปิโนเชที่ขึ้นสู่ตำแหน่งจากการรัฐประหารในประเทศชิลี ค.ศ. 1973
ในปี ค.ศ. 2009 มีการวางแผนปรับปรุงสนามให้เป็นสมัยใหม่ โดยประธานาธิบดี มิเชลเล บาเชเล ได้กล่าวว่าแผนนี้จำช่วยผลักดันให้สนามนี้เป็นสนามที่เผ็นสมัยใหม่ที่สุดในอเมริกาใต้ ในแผนนี้ยังมีการวางแผนจะสร้างหลังคาคลุมสนามกีฬาทำให้สนามกงายเป็นสนามกีฬาในร่ม กระนั้นแผนนี้มาไม่ถึงขั้นตอนการสร้างจริง

**อ้างอิง**
หมวดหมู่:สิ่งก่อสร้างในซันติอาโก
หมวดหมู่:สนามกีฬาในประเทศชิลี
หมวดหมู่:สนามฟุตบอลในประเทศชิลี
หมวดหมู่:สนามกีฬาแห่งชาติ
หมวดหมู่:สนามกีฬาฟุตบอลโลก
วังลาโมเนดา

วังลาโมเนดา (Palacio de La Moneda; lang) หรือ ลาโมเนดา (La Moneda) เป็นที่ทำการอย่างเป็นทางการของประธานาธิบดีชิลี และเป็นสำนักงานของรัฐมนตรีมหาดไทย, สำนักเลขานุการประธานาธิบดี และ สำนักเลขานุการใหญ่แห่งรัฐบาล อาคารนี้ตั้งอยู่ในย่านดาวน์ทาวน์ของนครซันติอาโกในเขตพลเมือง (Civic District) กินพื้นที่หนึ่งช่วงถนน
ในสมัยอาณานิคม อาคารนี้สร้างขึ้นแรกเริ่มเพื่อใช้งานเป็นโรงกษาปณ์ ผลงานออกแบบโดยสถาปนิกชาวอิตาลี ฆัวกิน โตเอสกา ก่อสร้างระหว่างปี 1784 ถึง 1805 และใช้งานผลิตเหรียญกษาปณ์ตั้งแต่ปี 1814 จนยกเลิกการผลิตที่นี่ในปี 1929

**อ้างอิง**
หมวดหมู่:สิ่งก่อสร้างในซันติอาโก
หมวดหมู่:ทำเนียบประธานาธิบดี
ดาเนียล 1

ดาเนียล 1 (Daniel 1) เป็นบทแรกของหนังสือดาเนียลในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ เล่าว่าดาเนียลและเพื่อนสามคนถูกเนบูคัดเนสซาร์ที่ 2 จับตัวเป็นเชลยจากเยรูซาเล็มไปยังบาบิโลนและได้รับการศึกษาในเรื่องภาษาและวรรณคดีของบาบิโลน ดาเนียลและเพื่อนปฏิเสธที่จะรับประทานอาหารและสุราจากกษัตริย์ และพระเจ้าก็ประทานความรู้และความเข้าใจเกี่ยวกับความฝันและนิมิตให้พวกเขา หลังผ่านการศึกษาจนสำเร็จแล้ว ปรากฏว่าพวกเขาดีกว่าพวกโหรและพวกหมอดูในอาณาจักรบาบิโลนถึงสิบเท่าpp=19–20
แก่นเรื่องโดยรวมของหนังสือดาเนียลคือพระอำนาจสูงสุดของพระเจ้าเหนือประวัติศาสตร์p=1234 บทที่ 1แนะนำพระเจ้าในฐานะบุคคลที่ทรงควบคุมทุกสิ่งที่เกิดขึ้น เป็นผู้ทรงมีพระเจตจำนงและพระอำนาจสูงสุด พระองค์เป็นผู้มอบเยโฮยาคิมไว้ในพระหัตถ์ของเนบูคัดเนสซาร์และนำดาเนียลและเพื่อนให้ตกไปเป็นเชลยในบาบิโลน พระองค์ประทาน "พระคุณและพระเมตตา" แก่ดาเนียล และประทาน "ความรู้และทักษะ" แก่ชายหนุ่มชาวยิวทั้งสี่คนpp=20–21
หนังสือดาเนียลเป็น "ตำราที่ประกอบด้วยประวัติศาสตร์ที่น่าสงสัยจากหลากหลายประเภท"p=213 และตัวดาเนียลถือเป็นบุคคลในตำนานpp=2,28 หนังสือดาเนียลที่ตัวดาเนียลเป็นตัวละครเอกแบ่งเป็น 2 ส่วนใหญ่ ๆ ส่วนแรกคือชุดเรื่องราวในบทที่ 1–6 จากช่วงเวลาที่ไม่ไกลไปกว่าสมัยเฮลเลนิสต์ (323–30 ปีก่อนคริสตกาล) ส่วนหลักเป็นชุดนิมิตในบทที่ 7–12 จากสมัยมัคคาบี (กลางศตวรรษที่ 2 ก่อนคริสตกาล)pp=2,28 บทที่ 1 น่าจะถูกเพิ่มมาในฐานะบทนำของเรื่องราวเมื่อมีการรวบรวมเรื่องราวเป็นหนังสือดาเนียลเมื่อประมาณช่วงปลายของศตวรรษที่ 3 ก่อนคริสตกาลp=45

**อ้างอิง**

**บรรณานุกรม**
cite book|last=Hoehner|first=Harold W.|author-link=Harold Hoehner|title=Chronological aspects of the life of Christ|year=1978|publisher=Zondervan|location=Grand Rapids|isbn=9780310262114|url=https://books.google.com/books?id=kWhjBPQOX9MC&q=new+testament+chronology&pg=PA182|edition=5th print.|page=115- cite book|last=Montgomery|first=James A|title=A Critical and Exegetical Commentary on the Book of Daniel|year=1927|publisher=T & T Clark|location=Edinburgh|isbn=9781176278707|pages=372–404|url=https://books.google.com/books?id=3fp6cgAACAAJ&q=montgomery+critical+daniel|edition=BiblioBazaar, 2010 Reprint 
*edition=Moody Paperback

**แหล่งข้อมูลอื่น**
 ดาเนียล 1. ยูเวอร์ชัน
01
หมวดหมู่:ฝันและนิมิตในคัมภีร์ไบเบิล
หมวดหมู่:พระเจ้าเนบูคัดเนสซาร์ที่ 2
หมวดหมู่:พระเจ้าเนบูคัดเนสซาร์ที่ 2

บทความที่เกี่ยวข้องกับพระเจ้าเนบูคัดเนสซาร์ที่ 2 กษัตริย์ลำดับที่ 2 ของจักรวรรดิบาบิโลนใหม่ (ครองราชย์ 605-562 ปีก่อนคริสตกาล)
หมวดหมู่:พระมหากษัตริย์บาบิโลน
หมวดหมู่:บุคคลจากหนังสือดาเนียล
หนังสือโฮเชยา

หนังสือโฮเชยา (Book of Hosea; ) ถูกรวบรวมในฐานะส่วนหนึ่งหนึ่งในหนังสือสิบสองผู้เผยพระวจนะน้อยของหมวดเนวีอีม ("ผู้เผยพระวจนะ") ในคัมภีร์ฮีบรู (ทานัค) และอยู่ในฐานะหนังสือที่แยกออกมาเป็นของตัวเองในพันธสัญญาเดิมของศาสนาคริสต์ ถือเป็นเนื้อหาส่วนผู้เผยพระวจนะน้อยลำดับแรกจากทั้งหมดสิบสองส่วนตามลำดับแบบดั้งเดิมในคัมภีร์ฮีบรูโดยส่วนใหญ่
หนังสือโฮเชยามีเนื้อหาในช่วงการล่มสลายของราชอาณาจักรอิสราเอลเหนือ หนังสือประณามการบูชาพระอื่นนอกเหนือจากพระยาห์เวห์ (พระเจ้าของอิสราเอล) โดยเปรียบเทียบในเชิงอุปลักษณ์ว่าการที่อิสราเอลละทิ้งพระยาห์เวห์ก็เหมือนกับผู้หญิงที่ไม่ซื่อสัตย์ต่อสามีของตน ตามคำบรรยายในหนังสือ ความสัมพันธ์ระหว่างโฮเชยาและโกเมอร์ภรรยาที่ไม่ซื่อสัตย์ก็เทียบได้กับความสัมพันธ์ระหว่างพระยาห์เวห์และประชาชนชาวอิสราเอลผู้ไม่ซื่อสัตย์ต่อพระองค์ หนังสือโฮเชยา "เป็นครั้งแรก" ที่อธิบายความสัมพันธ์ระหว่างพระเจ้าและชาวอิสราเอลในแง่ของการสมรส การคืนดีกันในท้ายที่สุดของโฮเชยาและโกเมอร์ถือเป็นอุปลักษณ์ที่ให้ความหวังถึงการกลับมาคืนดีกันระหว่างพระยาห์เวห์และอิสราเอลในท้ายที่สุด
หนังสือโฮชายามีอายุน้อยไปถึงประมาณ 760–720 ปีก่อนคริสตกาล ถือเป็นหนังสือที่เก่าแก่ที่สุดเล่มหนึ่งของคัมภีร์ฮีบรู หนังสือโฮเชยาเป็นที่มาของวลีว่า "เกี่ยวพายุหมุน" (reap the whirlwind) ซึ่งต่อมามีการใช้อย่างแพร่หลายในภาษาอังกฤษและภาษาอื่น ๆ

**อ้างอิง**

**แหล่งข้อมูลอื่น**
คำแปลในศาสนายูดาห์:
**  Hoshea – Hosea (Judaica Press) translation with Rashi's commentary at Chabad.org
*คำแปลในศาสนาคริสต์:
** Online Bible at GospelHall.org
**  Hosea at The Great Books (New Revised Standard Version)-  Isagogical Study of the Book of Hosea by: Paul R. Hanke-  Reconsidering the date and provenance of the Book of Hosea by: James M. Bos-  stitle=Bible Hosea-  หนังสือโฮเชยา ที่ยูเวอร์ชัน

หมวดหมู่:หนังสือของพันธสัญญาเดิม
หมวดหมู่:หนังสือในศตวรรษที่ 8 ก่อนคริสตกาล
01
รีฮาดส์ สนิกุส

รีฮาดส์ สนิกุส (Rihards Snikus; เกิดวันที่ 25 มีนาคม ค.ศ. 1988 ในรีกา ประเทศลัตเวีย) เป็นนักกีฬาขี่ม้าพาราลิมปิกและดีเจชาวลัตเวีย เขาได้รับรางวัลเหรียญเงินในการแข่งพาราลิมปิกฤดูร้อน 2020 ในประเภททดสอบฟรีสไตล์บุคคล เกรด 1 และในประเภททดสอบชิงแชมป์บุคคล เกรด 1 เขาได้กลายเป็นนักขี่ม้าชาวลัตเวียคนแรกที่ชนะรางวัลเหรียญทองประเภทบุคคลในการแข่งกีฬาพาราลิมปิก 2024 ที่ปารีส ร่วมกับม้าของเขาที่ชื่อคิงออฟเดอะแดนซ์
นอกจากนี้ เขาได้เข้าแข่งรายการชิงแชมป์ยุโรป ค.ศ. 2017 ที่กอเทนเบิร์ก ประเทศสวีเดน และการแข่งขี่ม้าชิงแชมป์โลก 2018

**อ้างอิง**

**แหล่งข้อมูลอื่น**
 rihards-snikus
หมวดหมู่:นักกีฬาขี่ม้าชายชาวลัตเวีย
ไรเดอร์ส รีพับลิก

ไรเดอร์ส รีพับลิก (italic=yes) เป็นวิดีโอเกมกีฬาที่พัฒนาโดยยูบิซอฟต์ อานซี และเผยแพร่โดยบริษัทยูบิซอฟต์ ในเกมนี้ผู้เล่นสามารถเข้าร่วมกิจกรรมกีฬาเอ็กซ์ตรีมสี่ประเภทหลัก เช่น การขี่จักรยานเสือภูเขา, การเล่นสกี, การเล่นสโนว์บอร์ด และการบินวิงสูท ในโลกที่อยู่ภายนอกที่รวมสถานที่หลายแห่งทางภาคตะวันตกของสหรัฐไว้ในที่เดียว เกมดังกล่าววางจำหน่ายสำหรับเพลย์สเตชัน 4, เพลย์สเตชัน 5, สตาเดีย, วินโดวส์, เอกซ์บอกซ์วัน และเอกซ์บอกซ์ซีรีส์เอกซ์/เอส เมื่อวันที่ 28 ตุลาคม ค.ศ. 2021 ซึ่งได้รับคำวิจารณ์ในเชิงบวกโดยทั่วไปเมื่อเปิดตัว

**รูปแบบการเล่น**
การแข่งร็อกเกตวิงสูทเป็นหนึ่งในกิจกรรมที่ผู้เล่นสามารถเข้าร่วมในเกมไรเดอร์ส รีพับลิก
กิจกรรมหลักสี่อย่างที่มีในเกม ได้แก่ การขี่จักรยานเสือภูเขา, การเล่นสกี, การเล่นสโนว์บอร์ด และการบินวิงสูท บริษัทยูบิซอฟต์อธิบายเกมนี้ว่าเป็น "เกมกีฬาหลายผู้เล่นจำนวนมาก" โดยผู้เล่นสูงสุด 64 คนสามารถแข่งขันกันในการแข่งแมสเรเซส ส่วนเวอร์ชันเพลย์สเตชัน 4 และเอกซ์บอกซ์วันรองรับผู้เล่นได้ประมาณ 20 คนเท่านั้น นอกจากนี้ ผู้เล่นยังสามารถเล่นโหมดหลายผู้เล่แบบแข่ง 6 ต่อ 6 ที่ชื่อ "ทริกส์แบตเทิลอะรีนา" ซึ่งในโหมดนี้ แต่ละทีมจะแข่งกันในสนามประลองและต้องแสดงทริกให้ได้มากที่สุดเท่าที่จะทำได้เพื่อที่จะได้รับคะแนนทริก โดยทีมที่มีคะแนนสูงสุดจะเป็นฝ่ายชนะ เกมดังกล่าวดำเนินเรื่องในโอเพนเวิลด์ที่รวมเอาสถานที่ต่าง ๆ เจ็ดแห่งในพื้นที่ทางภาคตะวันตกของสหรัฐ ได้แก่ ไบรซ์แคนยอน, โยเซมอะทีแวลลีย์, อุทยานแห่งชาติเซควอยา, ไซออน, แคนยอนแลนด์, เขาแมมมอธ และแกรนด์ทีตันไว้ในแผนที่เดียวขนาดใหญ่ เกมดังกล่าวมีศูนย์กลางทางสังคมที่ผู้เล่นสามารถพบปะและโต้ตอบกัน
เกมนี้มีโหมดอาชีพที่ผู้เล่นจะต้องเล่นหกประเภทที่แตกต่างกัน (ได้แก่ จักรยานฟรีสไตล์, การแข่งความเร็วจักรยาน, สโนว์บอร์ด/สกีฟรีสไตล์, การแข่งความเร็วสโนว์บอร์ด/สกี, วิงสูท, ร็อกเกตวิงสูท) ซึ่งแต่ละประเภทมีเส้นทางความก้าวหน้าของตัวเอง ผู้เล่นจะค่อย ๆ ไปถึงเหตุการณ์สำคัญต่าง ๆ เช่น ได้รับเชิญให้เข้าร่วมการแข่งต่าง ๆ เช่น ยูซีไอ เมาเทนไบก์เวิลด์คัพ, เรดบูลแรมเพจ, เรดบูลจอยไรด์ และเอ็กซ์เกมส์ รวมถึงเซ็นสัญญากับผู้สนับสนุนกีฬาที่มีอยู่ในโลกแห่งความเป็นจริง ส่วนเป้าหมายสุดท้ายคือการเข้าร่วมการแข่ง "ไรเดอส์ริดจ์อินวิเทชันแนล" ซึ่งอธิบายว่าเป็น "การแข่งกีฬาหลายประเภทที่ไม่เคยมีมาก่อนซึ่งรวมกีฬาทุกประเภทไว้ในรายการเดียว" โดยในอีเวนต์นี้ ผู้เล่นสามารถสลับเปลี่ยนกิจกรรมกีฬาได้ตามต้องการ เมื่อผู้เล่นก้าวหน้าในโหมดอาชีพ พวกเขาจะได้รับการปลดล็อกอุปกรณ์, เครื่องแต่งกาย และไอเทมเครื่องตกแต่งใหม่ ๆ

**หมายเหตุ**

**อ้างอิง**

**แหล่งข้อมูลอื่น**
หมวดหมู่:วิดีโอเกมที่ออกวางจำหน่ายในปี พ.ศ. 2564
หมวดหมู่:วิดีโอเกมการปั่นจักรยาน
หมวดหมู่:วิดีโอเกมโอเพนเวิลด์
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเพลย์สเตชัน 5
หมวดหมู่:เกมสำหรับสตาเดีย
หมวดหมู่:เกมของยูบิซอฟต์ เอนเตอร์เทนเมนท์
หมวดหมู่:วิดีโอเกมที่พัฒนาขึ้นในประเทศฝรั่งเศส
หมวดหมู่:วิดีโอเกมที่มีฉากในสหรัฐ
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
หมวดหมู่:หนังสือแบ่งตามศตวรรษ

ศตวรรษ
หมวดหมู่:วรรณกรรมแบ่งตามศตวรรษ
หมวดหมู่:ผลงานแบ่งตามชนิดและศตวรรษ
หมวดหมู่:การแนะนำผลิตภัณฑ์แบ่งตามศตวรรษ
หมวดหมู่:เชร็ค

หมวดหมู่:ภาพยนตร์ชุดอเมริกัน
หมวดหมู่:ภาพยนตร์ชุดแอนิเมชัน
หมวดหมู่:แฟรนไชส์ของดรีมเวิกส์แอนิเมชัน
หมวดหมู่:แฟรนไชส์ของยูนิเวอร์แซลสตูดิโอส์
หมวดหมู่:แฟรนไชส์ของดรีมเวิกส์แอนิเมชัน

หมวดหมู่:แฟรนไชส์ของยูนิเวอร์แซลสตูดิโอส์
หมวดหมู่:ดรีมเวิกส์แอนิเมชัน
โฮเชยา

โกเมอร์จาก Bible Historiale (ค.ศ. 1372)
ดุชโช ดี บูโอนินเซญญา ในอาสนวิหารซีเอนา (ค.ศ. 1309–1311)
ในคัมภีร์ฮีบรู โฮเชยา (Hosea, ə หรือ ə; הוֹשֵׁעַ – Hōšēaʿ, 'ความรอด'; Ὡσηέ – Hōsēé) หรือ Osee บุตรเบเออรี เป็นผู้เผยพระวจนะในอิสราเอลเมื่อศตวรรษที่ 8 ก่อนคริสตกาล และเป็นผู้เขียนหลักของหนังสือโฮเชยาที่มีชื่อหนังสือตามชื่อของเขา โฮเชยาเป็นคนแรกในผู้เผยพระวจนะน้อยสิบสองคน ซึ่งงานเขียนของผู้เผยพระวจนะเหล่านี้ถูกรวบรวมและจัดอยู่ในหนังสือเล่มเดียวในคัมภีร์ฮีบรู (ทานัค) ของศาสนายูดาห์ในยุคพระวิหารที่สอง (จัดเป็นหนังสือเล่มสุดท้ายของหมวดเนวีอีม) แต่ถูกแยกมาเป็นหนังสือของเดี่ยว ๆ ในศาสนาคริสต์ โฮเชยามักถูกมองว่าเป็น "ผู้เผยพระวจนะแห่งการพิพากษา" แต่ภายใต้ข้อความว่าด้วยการทำลายล้างของโฮเชยาก็ยังมีคำสัญญาถึงการฟื้นฟู ทาลมุดอ้างว่าโฮเชยาเป็นผู้เผยพระวจนะที่ยิ่งใหญ่ที่สุดในหมู่คนรุ่นของเขา ช่วงเวลาที่โฮเชยาปฏิบัติพันธกิจนั้นกินเวลาประมาณหกสิบปี และโฮเชยาเป็นผู้เผยพระวจนะของอิสราเอลเพียงคนเดียวในสมัยของเขาที่เขียนคำเผยพระวจนะไว้ แม้ว่าช่วงเวลาที่หนังสือเขียนขึ้นเป็นที่ถกเถียงในหมู่นักวิชาการ แต่ส่วนใหญ่เห็นพ้องว่าเนื้อหาส่วนใหญ่ของหนังสือน่าจะถูกเขียนขึ้นในช่วงรัชสมัยของเยโรโบอัมที่ 2 แห่งอิสราเอล (ประมาณ 793–753 ปีก่อนคริสตกาล)

**อ้างอิง**

**แหล่งข้อมูลอื่น**
 Prophet Hosea Orthodox icon and synaxarion
หมวดหมู่:ผู้เผยพระวจนะในคัมภีร์ฮีบรู
หมวดหมู่:บุคคลในศตวรรษที่ 8 ก่อนคริสตกาล
หมวดหมู่:นักบุญจากพันธสัญญาเดิม
หมวดหมู่:บุคคลจากหนังสือโฮเชยา
เทลส์ออฟเค็นเซรา: เซา

เทลส์ออฟเค็นเซรา: เซา (Tales of Kenzera: ZAU) เป็นวิดีโอเกมเมทรอยด์เวเนียใน ค.ศ. 2024 ที่พัฒนาโดยเซอร์เจนต์สตูดิโอส์และเผยแพร่โดยอิเล็กทรอนิก อาตส์ ภายใต้ชื่อ EA Originals ตัวเกมเผยแพร่ในนินเท็นโดสวิตช์ เพลย์สเตชัน 5 วินโดวส์ และเอกซ์บอกซ์ซีรีส์ X/S ในวันที่ 23 เมษายน ค.ศ. 2024 หลังเปิดตัว เกมนี้ได้รับคำวิจารณ์เชิงบวกจากนักวิจารณ์


**วิธีเล่น**


**การพัฒนาและเผยแพร่**
อาบูบาการ์ ซาลิม ผู้เป็นที่รู้จักมากที่สุดจากการให้เสียง Bayek ใน อัสแซสซินส์ครีด ออริจินส์ เป็นผู้นำความคิดสร้างสรรค์ของตัวเกม เขาก่อตั้งเซอร์เจนต์สตูดิโอส์ใน ค.ศ. 2019 และ เทลส์ออฟเค็นเซรา: เซา เป็นโครงการเปิดตัวของสตูดิโอ เทลส์ออฟเค็นเซรา ได้รับแรงบันดาลใจจากประสบการณ์อันโศกเศร้าของซาลิมจากการสูญเสียพ่อของเขา ตัวเกมได้รับแรงบันดาลใจจากวัฒนธรรมบันตูอย่างมากและประสบการณ์กับกลุ่มชนเผ่าของซาลิมขณะถ่ายทำ Raised by Wolves ในประเทศแอฟริกาใต้ เรื่องราวยังได้แรงบันดาลใจจากเกมสวมบทบาทที่มี Critical Role Productions เป็นผู้ช่วยพัฒนาเกม Nainita Desai ทำหน้าที่เป็นผู้ประพันธ์ดนตรีของตัวเกม ซาลิมกล่าวถึงซาวด์แทร็กของเกมว่ามีความผสมระหว่างเสียงสังเคราะห์ อิเลกทรอนิก และดนตรีพื้นเมืองแอฟริกัน และเปรียบเทียบกับดนตรีจากแบล็กแพนเทอร์และเทเน็ท

เซอร์เจนต์สตูดดิโอส์ (ตอนนั้นมีชื่อว่าซิลเวอร์เรนเกมส์) ประกาศว่า ทางสตูดิโอได้ร่วมมือกับอิเล็กทรอนิก อาตส์ ผู้เผยแพร่ เพื่อพัฒนาเกมใหม่ในเดือนมีนาคม ค.ศ. 2021 และมีการประกาศอย่างเป็นทางการในงาน The Game Awards 2023 เมื่อเดือนธันวาคม ค.ศ. 2023 โดยเผยแพร่ในนินเท็นโดสวิตช์, เพลย์สเตชัน 5 วินโดวส์ และเอกซ์บอกซ์ซีรีส์ X/S ภายใต้ชื่อ EA Originals ในวันที่ 23 เมษายน ค.ศ. 2024


**คำตอบรับ**
เทลส์ออฟเค็นเซรา: เซา ได้รับคำวิจารณ์จากนักวิจารณ์ในระดับ "เป็นที่โปรดปรานโดยทั่วไป" โดยมีคะแนนเฉลี่ยจากเว็บไซต์รวบรวมรีวิว เมทาคริติก อยู่ที่ 76/100 คะแนน


**อ้างอิง**


**แหล่งข้อมูลอื่น**

หมวดหมู่:วิดีโอเกมใน ค.ศ. 2024
หมวดหมู่:วิดีโอเกมที่พัฒนาในสหราชอาณาจักร
หมวดหมู่:วิดีโอเกมที่ฉากในทวีปแอฟริกา
หมวดหมู่:เกมสำหรับวินโดวส์
หมวดหมู่:เกมสำหรับเพลย์สเตชัน 5
หมวดหมู่:เกมสำหรับเอกซ์บอกซ์ซีรีส์ X และซีรีส์ S
หมวดหมู่:เกมสำหรับนินเท็นโดสวิตช์
หมวดหมู่:เกมของอิเล็กทรอนิก อาตส์
หมวดหมู่:เกมเมทรอยด์เวเนีย
หมวดหมู่:วิดีโอเกมที่มีกราฟฟิก 2.5 มิติ
หมวดหมู่:วิดีโอเกมผู้เล่นเดี่ยว
ผู้กล้าโทษประหาร

เป็นซีรีส์ไลต์โนเวลญี่ปุ่น ที่เขียนโดย ร็อกเก็ต โชไค และวาดภาพประกอบโดย เมฟิสโต เริ่มตีพิมพ์บนเว็บไซต์นวนิยายออนไลน์ คากูโยมุ ในเดือนตุลาคม พ.ศ. 2563 เริ่มตีพิมพ์เป็นไลต์โนเวลภายใต้สำนักพิมพ์ เด็งเงกิ โนะ ชิน บุงเงอิ ของแอสกีมีเดียเวิร์กส์ ในเดือนกันยายน พ.ศ. 2564 มังงะที่ดัดแปลงได้เริ่มตีพิมพ์ในนิตยสารเว็บ Dengeki Comic Regulus ของแอสกีมีเดียเวิร์กส์ เมื่อเดือนมีนาคม พ.ศ. 2565 ซีรีส์อนิเมะโทรทัศน์ที่ผลิตโดยสตูดิโอไค มีกำหนดออกอากาศในเดือนตุลาคม พ.ศ. 2568

**ตัวละคร**
Zairo Forubātsu

Teoritta

Patōshe Kibia

Dotta Ruzurasu
voiced by|ชุง โฮริเอะ
Benetimu Reopūru
voiced by|ชุนอิจิ โทกิ

**สื่อ**

**ไลต์โนเวล**
เขียนโดย ร็อกเก็ต โชไค ผู้กล้าโทษประหาร เริ่มตีพิมพ์บนเว็บไซต์นวนิยายออนไลน์ คากูโยมุ ต่อมาได้รับการซื้อลิขสิทธิ์โดย แอสกีมีเดียเวิร์กส์ และได้เริ่มตีพิมพ์ในรูปแบบไลต์โนเวลพร้อมภาพประกอบโดย เมฟิสโต ภายใต้สำนักพิมพ์ไลต์โนเวล เด็งเงกิ โนะ ชิน บุงเงอิ ปัจจุบันมีหนังสือทั้งหมด 6 เล่มที่วางจำหน่าย ณ วันที่ 17 เมษายน พ.ศ. 2567

**มังงะ**
มังงะดัดแปลงเริ่มตีพิมพ์เป็นตอนในนิตยสารเว็บ Dengeki Comic Regulus ของ แอสกีมีเดียเวิร์กส์ เมื่อวันที่ 25 มีนาคม พ.ศ. 2565 ณ วันที่ 26 เมษายน พ.ศ. 2567 มีจำนวนเล่มที่รวบรวมไว้ 2 เล่ม

**อนิเมะ**
มีการประกาศสร้างเป็นอนิเมะในงานฉลองครบรอบ 30 ปีของ เด็งเงกิ บุงโกะ เมื่อวันที่ 16 กรกฎาคม พ.ศ. 2566 ต่อมาได้รับการยืนยันว่าเป็นซีรีส์ทางโทรทัศน์ที่ผลิตโดยสตูดิโอไค

**การตอบรับ**
ในหนังสือแนะนำไลต์โนเวลประจำปี โคโนะ ไลต์โนเวล งะ ซูโงอิ! ฉบับปี พ.ศ. 2566 เรื่องนี้ติดอันดับสามในประเภททังโกบง

**ดูเพิ่ม**
 เกิดใหม่เป็นขุนนางขึ้นเป็นใหญ่ด้วยสกิลประเมิน -พอบุคคลชั้นยอดเข้ามา แคว้นแสนงอกง่อยที่รับสืบทอดก็กลายเป็นแคว้นสุดแกร่ง, ซีรีส์ไลต์โนเวลที่ดัดแปลงเป็นมังงะ ซึ่งมังงะเรื่องดังกล่าววาดภาพประกอบโดย นัตสึมิ อิโนะอุเอะ เช่นกัน

**อ้างอิง**

**แหล่งข้อมูลอื่น**
 เว็บไซต์นวนิยาย ที่ คากูโยมุ ja- เว็บไซต์ทางการไลต์โนเวล ja- เว็บไซต์ทางการมังงะ ที่ ComicWalker ja- เว็บไซต์ทางการอนิเมะ ja- 27156
หมวดหมู่:เว็บคอมิกญี่ปุ่น
หมวดหมู่:เว็บคอมิกที่ได้รับการตีพิมพ์
หมวดหมู่:ไลต์โนเวล
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนญี่ปุ่นแนวผจญภัย
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:นิยายญี่ปุ่นที่ตีพิมพ์ในปี พ.ศ. 2564
หมวดหมู่:อนิเมะดาร์กแฟนตาชีและมังงะ
หมวดหมู่:อนิเมะและมังงะที่สร้างจากไลต์โนเวล
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:ฟีนิกซ์ (สำนักพิมพ์)
หมวดหมู่:มังงะของสำนักพิมพ์แอสกีมีเดียเวิร์กส์
หมวดหมู่:สตูดิโอไค
สระว่ายน้ำอาซัวร์

โอเพินสตรีตแมป แผนที่แสดงสระว่ายน้ำภายในเมืองปรือปิยัจ
สระว่ายน้ำในปี ค.ศ. 2009
สระว่ายน้ำอาซัวร์ (Басейн Лазурний) เป็นหนึ่งในสระว่ายน้ำในร่ม ภายในเมืองร้างปรือปิยัจ ประเทศยูเครน ซึ่งได้รับผลกระทบจากภัยพิบัติเชียร์โนบีล

**ประวัติ**
สระว่ายน้ำแห่งนี้ถูกสร้างขึ้นในช่วงทศวรรษ 1970 และยังคงถูกใช้งานจนถึงปี 1998 (12 ปีหลังจากภัยพิบัตินิวเคลียร์เชียร์โนบีล) ในช่วง 12 ปีที่ผ่านมา สระว่ายน้ำนี้ถูกใช้โดยเจ้าหน้าที่ทำความสะอาดเชียร์โนบีลสระว่ายน้ำนี้ถือเป็นสถานที่ที่สะอาดที่สุดแห่งหนึ่งในเมืองปรือปิยัจ อย่างไรก็ตาม สระว่ายน้ำและสนามบาสเกตบอลในร่มในร่มที่อยู่ติดกัน ถูกทิ้งร้างและปล่อยให้ทรุดโทรมตั้งแต่ปิดให้บริการในปี ค.ศ. 1998

**แกลเลอรี**

**อ้างอิง**

**แหล่งข้อมูลอื่น**
#  Photographs of the Azure Swimming Pool in 2016
หมวดหมู่:อาคารและสิ่งปลูกสร้างในเมืองปรือปิยัจ
หมวดหมู่:สระว่ายน้ำ
หมวดหมู่:เขตห้ามเข้าเชียร์โนบีล
หมวดหมู่:สถานที่ว่ายน้ำในประเทศยูเครน
หมวดหมู่:การก่อตั้งในทศวรรษ 1970 ในประเทศยูเครน
หมวดหมู่:การเลิกกิจการในปี ค.ศ. 1998 ในประเทศยูเครน
กฎมือขวาของเฟลมมิ่ง

400px
ในสาขาวิชา ทฤษฎีแม่เหล็กไฟฟ้า, กฎมือขวาของเฟลมมิ่ง (สำหรับ เครื่องกำเนิดไฟฟ้า) แสดงทิศทางของ กระแสไฟฟ้าเหนี่ยวนำ เมื่อตัวนำที่ติดอยู่กับวงจรเคลื่อนที่ในสนามแม่เหล็ก กฎมือขวา นี้สามารถใช้เพื่อกำหนดทิศทางของกระแสไฟฟ้าในขดลวดของเครื่องกำเนิดไฟฟ้าได้
เมื่อมีการเคลื่อนที่ของตัวนำเช่นสายไฟผ่านสนามแม่เหล็ก กระแสไฟฟ้าจะถูกเหนี่ยวนำในตัวนำเนื่องจาก กฎของฟาร์ดา กระแสไฟฟ้าในตัวนำสามารถมีทิศทางได้สองทิศทาง กฎมือขวาของเฟลมมิ่งจะบอกว่ากระแสจะไหลในทิศทางใด
มือขวาจะต้องถือให้นิ้วโป้ง, นิ้วชี้, และนิ้วกลางเป็นมุมฉากต่อกัน (ที่มุม 90 องศา) ตามที่แสดงในภาพ- นิ้วโป้ง ชี้ไปในทิศทางของ การเคลื่อนที่  ของตัวนำเทียบกับสนามแม่เหล็ก- นิ้วชี้ ชี้ไปในทิศทางของ สนามแม่เหล็ก ตามธรรมเนียม จะเป็นทิศทางจากขั้วแม่เหล็กเหนือไปยังขั้วแม่เหล็กใต้- นิ้วกลาง (จาก + ถึง − จากขั้วที่มี ศักย์ไฟฟ้า 
ตัวอักษรที่เน้นในทิศทางข้างต้นให้วิธีการจำแบบ นีโมนิก สำหรับลำดับ อีกหนึ่งวิธีในการจำกฎนี้คือการใช้ตัวย่อ "FBI" ซึ่งย่อมาจาก Force (หรือการเคลื่อนไหว), B เป็นสัญลักษณ์ของสนามแม่เหล็ก, และ I เป็นสัญลักษณ์ของกระแสไฟฟ้า. ตัวอักษรต่อไปจะสอดคล้องกับนิ้วมือที่ตามลำดับ: นิ้วโป้ง → F; นิ้วชี้ → B; นิ้วกลาง → I.
ยังมี กฎมือซ้ายของเฟลมมิ่งสำหรับมอเตอร์ไฟฟ้า (สำหรับ มอเตอร์ไฟฟ้า) กฎที่ใช้มือขวาจะถูกจำจากตัวอักษร "g", ซึ่งอยู่ในคำว่า "right" และ "generator"
นีโมนิก เหล่านี้ได้รับการตั้งชื่อโดย จอห์น แอมโบรส เฟลมมิ่ง วิศวกรชาวอังกฤษที่ประดิษฐ์มันขึ้นมา
เวอร์ชันที่เทียบเท่าของกฎมือขวาของเฟลมมิ่งคือกฎมือซ้าย

**ความแตกต่างระหว่างกฎมือขวาและกฎมือซ้าย**
กฎมือซ้ายของเฟลมมิ่งใช้กับมอเตอร์ไฟฟ้าในขณะที่กฎมือขวาของเฟลมมิ่งใช้กับเครื่องกำเนิดไฟฟ้า กล่าวอีกนัยหนึ่ง ควรใช้กฎมือซ้ายของเฟลมมิ่งหากต้องการสร้างการเคลื่อนที่ในขณะที่กฎมือขวาของเฟลมมิ่งควรใช้หากต้องการสร้างไฟฟ้า
ต้องใช้มือที่แตกต่างกันในการทำงานกับมอเตอร์และเครื่องกำเนิดไฟฟ้าเนื่องจากเหตุและผลที่แตกต่างกัน
ในมอเตอร์ไฟฟ้า กระแสไฟฟ้าและสนามแม่เหล็กมีอยู่ (ซึ่งเป็นเหตุ) และทำให้เกิดแรงที่ก่อให้เกิดการเคลื่อนที่ (ซึ่งเป็นผล) ดังนั้นจึงใช้กฎมือซ้าย ในเครื่องกำเนิดไฟฟ้า การเคลื่อนที่และสนามแม่เหล็กมีอยู่ (เป็นเหตุ) และทำให้เกิดกระแสไฟฟ้า (ผล) ดังนั้นจึงใช้กฎมือขวา
เพื่ออธิบายเหตุผล ให้พิจารณาว่ามอเตอร์ไฟฟ้าหลายประเภทสามารถใช้เป็นเครื่องกำเนิดไฟฟ้าได้เช่นกัน ยานพาหนะที่ขับเคลื่อนด้วยมอเตอร์ดังกล่าวสามารถเร่งความเร็วให้สูงขึ้นได้โดยการเชื่อมต่อมอเตอร์เข้ากับแบตเตอรี่ที่ชาร์จเต็มหากมอเตอร์ถูกตัดการเชื่อมต่อจากแบตเตอรี่ที่ชาร์จเต็มแล้วและเชื่อมต่อกับแบตเตอรี่ที่หมดเกลี้ยงแทน ยานพาหนะจะชะลอความเร็ว มอเตอร์จะทำหน้าที่เป็นเครื่องกำเนิดไฟฟ้าและแปลงพลังงานจลน์ ของยานพาหนะ กลับเป็นพลังงานไฟฟ้าซึ่งจะถูกเก็บไว้ในแบตเตอรี่ เนื่องจากทิศทางของการเคลื่อนที่และทิศทางของสนามแม่เหล็ก (ภายในมอเตอร์/เครื่องกำเนิดไฟฟ้า) ไม่เปลี่ยนแปลง ทิศทางของกระแสไฟฟ้าในมอเตอร์/เครื่องกำเนิดไฟฟ้าจึงย้อนกลับ ซึ่งเป็นไปตามกฎข้อที่สองของอุณหพลศาสตร์ (กระแสไฟฟ้าของเครื่องกำเนิดไฟฟ้าต้องต้านกระแสไฟฟ้าของมอเตอร์ และกระแสไฟฟ้าที่แรงกว่าจะมีค่ามากกว่ากระแสไฟฟ้าอีกกระแสหนึ่งเพื่อให้พลังงานไหลจากแหล่งที่มีพลังงานมากกว่าไปยังแหล่งที่มีพลังงานน้อยกว่า)

**อ้างอิง**

**แหล่งข้อมูลอื่น**
  Diagrams at magnet.fsu.edu-  Diagrams and exercises
หมวดหมู่:เทคนิคการจำทางวิทยาศาสตร์
หมวดหมู่:แม่เหล็กไฟฟ้า
จังหวัดสุโขทัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดสุโขทัย พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบไปด้วยอำเภอเมืองสุโขทัย, อำเภอศรีสำโรง, อำเภอกงไกรลาศ และอำเภอคีรีมาศ
พรรคที่แพ้=พรรคชาติพัฒนา

**เขตเลือกตั้งที่ 2**
เขตการเลือกตั้งที่ 2 ประกอบไปด้วยอำเภอศรีสัชนาลัย, อำเภอสวรรคโลก, อำเภอศรีนคร, อำเภอทุ่งเสลี่ยม และอำเภอบ้านด่านลานหอย
พรรคที่แพ้=พรรคชาติพัฒนา

**ดูเพิ่ม**
 จังหวัดสุโขทัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538- จังหวัดสุโขทัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

**อ้างอิง**
สุโขทัย
หมวดหมู่:การเลือกตั้งในจังหวัดสุโขทัย
กฎพาย

กฎพาย หรือที่บางครั้งเรียกว่า กฎสลับ เป็นกฎที่ใช้ในการปรับสมดุลของเกมแนวกลยุทธ์เชิงนามธรรม ซึ่งแสดงให้เห็นว่าผู้เล่นที่เล่นก่อนอาจมีข้อได้เปรียบ หลังจากที่ผู้เล่นคนแรกได้ทำการเดินครั้งแรกในเกมที่ใช้กฎพาย ผู้เล่นคนที่สองจะต้องเลือกหนึ่งในสองทางเลือกดังต่อไปนี้:
1. ปล่อยให้การเดินเดิมคงอยู่ ผู้เล่นคนที่สองยังคงเป็นผู้เล่นคนที่สองและทำการเดินในทันที
2. สลับตำแหน่ง ผู้เล่นคนที่สองจะกลายเป็นผู้เล่นที่เดินก่อนด้วยการเดินที่คู่ต่อสู้ทำไว้แล้ว และคู่ต่อสู้จะทำการเดินครั้งแรกในสีใหม่ของตน
ขึ้นอยู่กับประเภทของเกม อาจมีสองวิธีในการสลับตำแหน่ง:
1. สลับสี หมายถึงผู้เล่นแลกเปลี่ยนชิ้นหมากกัน ผู้เล่นที่ทำการเดินครั้งแรกกลายเป็นผู้เล่นคนที่สองและทำการเดินครั้งที่สองในกระดาน ซึ่งแสดงให้เห็นในแผนภาพหมากรุกที่นี่
2. สลับชิ้นแรก สามารถเกิดขึ้นในเกมที่กระดานเริ่มต้นว่างเปล่าและการเดินครั้งแรกประกอบด้วยการวางชิ้นหมากหนึ่งชิ้น สมมติว่าสีของหมากเป็นขาวและดำ และดำวางชิ้นแรก ชิ้นนี้จะถูกแทนที่ด้วยชิ้นหมากสีขาวในตำแหน่งที่สอดคล้องกับสีขาว และชิ้นหมากสีดำจะถูกส่งกลับไปยังสำรับของผู้เล่นสีดำ ในเกมเช่น Hex หรือ TwixT ตำแหน่งที่สอดคล้องกันคือเซลล์ที่ "สะท้อน" ข้ามแนวทแยงที่ใกล้ที่สุด (หรือแนวใดก็ได้) ในเกมเช่น Y ซึ่งกระดานไม่มีทิศทางเฉพาะ ชิ้นหมากสีขาวจะเข้าแทนที่ชิ้นหมากสีดำในเซลล์เดียวกัน ผู้เล่นยังคงรักษาสีของชิ้นหมากของตนไว้ และการเล่นจะดำเนินต่อไปโดยดำเป็นฝ่ายเดินครั้งถัดไป นี่เป็นการเทียบเท่ากับการสลับสี
การใช้กฎพายมีรายงานครั้งแรกในปี 1909 สำหรับเกมในตระกูลMancala ในบรรดาเกมสมัยใหม่ Hex ใช้กฎนี้ TwixT ในการแข่งขันใช้กฎการสลับเช่นกัน ในเกม Meridians ผู้เล่นคนแรกจะวางหมากสองชิ้นบนกระดานก่อนที่ผู้เล่นคนที่สองจะเลือกสี กฎนี้สามารถใช้กับเกมอื่น ๆ ที่เป็นเกมแก้ปัญหาได้ เช่น Gomoku หรือ Tablut
กฎนี้ได้รับชื่อตามวิธีการ "แบ่งและเลือก" เพื่อให้เกิดความยุติธรรมเมื่อแบ่งพายระหว่างสองคน: คนหนึ่งหั่นพายครึ่ง แล้วอีกคนเลือกว่าจะกินครึ่งไหน คนที่หั่นพายจะพยายามทำให้แบ่งพายได้เท่าเทียมที่สุดเพราะรู้ว่าอีกคนจะเลือกชิ้นที่ใหญ่กว่า
กฎนี้ทำหน้าที่เป็นปัจจัยปกติในเกมที่อาจมีข้อได้เปรียบจากการเดินก่อน ในเกมที่ไม่สามารถจบลงด้วยการเสมอ เช่น Hex กฎพายทำให้ผู้เล่นคนที่สองมีโอกาสชนะในเชิงทฤษฎี (เนื่องจากหนึ่งในผู้เล่นต้องมีแผนการชนะหลังจากการเดินครั้งแรก และผู้เล่นคนที่สองสามารถเลือกเป็นผู้ชนะได้) แต่ในทางปฏิบัติ ผู้เล่นคนแรกจะต้องเลือกการเดินที่ไม่แข็งแกร่งเกินไปหรือน้อยเกินไป และผู้เล่นคนที่สองต้องตัดสินใจว่าสมควรสลับตำแหน่งเพื่อใช้ประโยชน์จากการเดินก่อนหรือไม่

**การใช้เพื่อกำหนดค่าคอมิในเกมโกะ**
ในเกมโกะ ผู้เล่นคนหนึ่งสามารถเลือกจำนวนคอมิได้ (คอมิเป็นคะแนนที่มอบให้ผู้เล่นคนที่สองเพื่อชดเชยสำหรับการไม่ได้เดินก่อน) จากนั้นผู้เล่นอีกคนจะตัดสินใจว่าจะยอมรับค่าคอมินั้นหรือสลับสีเพื่อเล่นเป็นผู้เล่นอีกฝ่าย ซึ่งนำไปสู่การที่ผู้เล่นเลือกจำนวนคอมิที่ยุติธรรม เพราะหากพวกเขาเลือกคอมิที่ให้ประโยชน์เกินไป ผู้เล่นอีกฝ่ายก็สามารถเลือกที่จะเล่นเป็นฝ่ายขาวและใช้ประโยชน์จากคอมิที่สูงนั้นได้

**อ้างอิง**
หมวดหมู่:คำศัพท์เกมกระดาน
หมวดหมู่:กฎคร่าว ๆ
หมวดหมู่:การแบ่งที่ยุติธรรม
หมวดหมู่:แม่โขงคลับแชมเปียนชิพ

หมวดหมู่:การแข่งขันฟุตบอลสโมสรระหว่างประเทศ
หมวดหมู่:สหพันธ์ฟุตบอลอาเซียน
หมวดหมู่:ฟุตบอลในทวีปเอเชีย
หมวดหมู่:บทความที่ต้องการอ้างอิงเต็มรูปแบบ

บทความวิกิพีเดียที่ต้องการการอ้างอิงโดยสมบูรณ์มากขึ้นควรอยู่ในหมวดหมู่นี้ ใช้แม่แบบ Specify หรือแม่แบบ Full citation needed เพื่อเพิ่มบทความลงในหมวดหมู่นี้
ดูเพิ่มที่ :หมวดหมู่:บทความที่มีข้อความที่ไม่ได้ระบุแหล่งที่มา สำหรับบทความที่มีข้อความจำนวนน้อยและขาดการอ้างอิง ระบุโดยใช้แม่แบบ Citation needed หรือ Citations missing
หมวดหมู่นี้แสดงการอ้างอิงตนเองเพื่อบำรุงรักษาบทความ

**ดูเพิ่ม**
 :en:Wikipedia:Template messages/Cleanup
หมวดหมู่:การตรวจสอบความถูกต้องของบรรณาธิการวิกิพีเดีย
หมวดหมู่:บทความวิกิพีเดียที่มีประเด็นการอ้างอิง
สุรเชษฐ์ ขวัญใน

สุรเชษฐ์ ขวัญใน (18 สิงหาคม พ.ศ. 2522 – ) เป็นทั้งนักมวยปล้ำฟรีสไตล์ และนักมวยปล้ำเกรโก-โรมัน ชาวไทย ผู้ได้รับรางวัลเหรียญเงินจากการแข่งมวยปล้ำในซีเกมส์ 1997 รุ่น 76 กก. ที่จาการ์ตา ประเทศอินโดนีเซีย, รางวัลเหรียญเงินจากการแข่งมวยปล้ำในซีเกมส์ 2003 รุ่น 74 กก. ที่ฮานอย ประเทศเวียดนาม และรางวัลเหรียญเงินจากการแข่งมวยปล้ำในซีเกมส์ 2009 รุ่น 84 กก. ที่เวียงจันทน์ ประเทศลาว ซึ่งภายหลัง เขาได้เป็นผู้ฝึกสอนมวยปล้ำให้แก่วิไลวรรณ ทองก่ำ

**อ้างอิง**
หมวดหมู่:นักกีฬามวยปล้ำชายชาวไทย
หมวดหมู่:นักมวยปล้ำฟรีสไตล์ชาวไทย
หมวดหมู่:นักกีฬาเหรียญเงินซีเกมส์ชาวไทย
หมวดหมู่:นักกีฬาทีมชาติไทย
หมวดหมู่:ผู้ฝึกสอนมวยปล้ำ
หมวดหมู่:ผู้ฝึกสอนทีมชาติ
หมวดหมู่:บริษัทต่อเรือของจีน

หมวดหมู่:บริษัทผู้ผลิตของจีน
จีน
หมวดหมู่:บริษัทของจีน
หมวดหมู่:บริษัทวิศวกรรมของจีน
หมวดหมู่:การขนส่งทางน้ำในประเทศจีน
มาฬิคาวิละ

รูปพระโพธิสัตว์อวโลกิเตศวรในมาฬิคาวิละ
มาฬิคาวิละ (මාළිගාවිල; Maligawila หรือ Maligavila) เป็นหมู่บ้านในประเทศศรีลังกา ตั้งอยู่ห่างจากโมนราคละในอำเภอโมนราคละไปทางทิศใต้ประมาณ sp=us หมู่บ้านนี้มีความสำคัญในฐานะแหล่งโบราณคดีที่ค้นพบโบราณวัตถุสำคัญ เช่น พระพุทธรูปแห่งมาฬิคาวิละ ที่สูง 11-12 เมตร ถือเป็นพระพุทธรูปแกะสลักแบบยืนเดี่ยว (free-standing) ที่สูงที่สุดองค์หนึ่งในประวัติศาสตร์ และเป็นจุดหมายปลายทางการท่องเที่ยวที่สำคัญของภูมิภาคนี่ อีกโบราณวัตถุที่สำคัญคือรูปพระโพธิสัตว์อวโลกิเตศวรความสูง sp=us ทั้งหมดค้นพบในทศวรรษ 1950s และเชื่อว่าสร้างขึ้นในศตวรรษที่ 7 โดยดำรัสของเจ้าชายอัคฆโพธิ นอกจากนี้ยังมีการค้นพบเสาอายุศตวรรษที่ 10 ตั้งขึ้นในรัชสมัยของกษัตริย์มหินทะที่สี่ (956-972)

**อ้างอิง**
หมวดหมู่:แหล่งโบราณคดีในประเทศศรีลังกา
พระพุทธรูปมาฬิคาวิละ

พระพุทธรูปมาฬิคาวิละ (මාළිගාවිල බුදු පිළිමය; มาฬิคาวิละ พุทุ ปิฬิมะยะ, Maligawila Buddha statue) เป็นพระพุทธรูปยืนในหมู่บ้านมาฬิคาวิละ ประเทศศรีลังกา พระพุทธรูปนี้แกะสลักจากหินปูน โดยเจ้าชายอัคคโพธิในศตวรรษที่ 7 พระพุทธรูปนี้ค้นพบในปี 1951 ในสภาพแตกหักเป็นชิ้น การบูรณะแล้วเสร็จในปี 1980 ภายใต้การนำของประธานาธิบดีในเวลานั้น ราณาสิงหะ เปรมทาส
พระพุทธรูปมีความสูง m และถือเป็นหนึ่งในตัวอย่างของพระพุทธรูปยืนที่งดงามที่สุดของลังกาโบราณ ร่วมกับพระพุทธรูปอวุกานะ และ พุทุรุวะกาละ ซากโดยรอบบ่งบอกว่าในอดีตมีการสร้างวิหารคลุม โดยมีขนาดกว้างและยาวประมาณ m
ตามพงศาวดารโบราณ จุลวงศ์ ระบุว่าพระพุทธรูปสร้างขึ้นในศตวรรษที่ 7 โดยเจ้าชายอัคคโพธิแห่งรุหุนะ ซึ่งสร้างปัทมวิหารควบคู่กับพระพุทธรูปที่นี่

**อ้างอิง**
หมวดหมู่:พระพุทธรูปในประเทศศรีลังกา
การลบมุม

การลบมุมที่ปลายมนออกเป็นแบบลาร์กส์ทังบนเฟอร์นิเจอร์
ซักส์ฟิฟต์แอเวนิวในนครนิวยอร์ก
การลบมุม หรือ การลบคม (chamfer; แชมเฟอร์ ər หร่อ ər) เป็นเทคนิกที่ทำให้เกิดมุมเชื่อมต่อระหว่างสองหน้าตัดของวัตถุ บ้างอาจนิยามให้เป็นชนิดย่อยหนึ่งของเบเวล และโดยทั่วไปมักทำกับหน้าตัดที่ทำมุมฉากกัน โดยนิยมลบมุม 45° มีใช้เทคนิกการลบมุมทั้งในงานไม้, เฟอร์นิเจอร์, ฟอร์มเวิร์กคอนกรีต, กระจก เป็นต้น โดยในสาขาการผลิตเฟอร์นิเจอร์ มีคำเรียกการลบมุมชนิด ลาร์กส์ทัง (lark's tongue) ซึ่งมีส่วนโค้งตรงปลายมนออก
ในทางสถาปัตยกรรม มีการลบมุมเพื่อประโยชน์ทางการใช้งานและทั้งเพื่อสุนทรียภาพ ดังเช่นปรากฏในแปลนพื้นของทัชมาฮาลอันเป็นลูกบาศก์ลดมุมทั้งสี่
ในทางผังเมือง มีการลบมุมสำหรับถนนขอบมุม (street corners) เพื่อการออกแบบบล็อกเมือง ดังที่ปรากฏในผังเมืองของบาร์เซโลนาและหลายเมืองในประเทศสเปน, ไถจง ประเทศไต้หวัน และปอนเซ ป็วยร์โตริโก

**อ้างอิง**

**แหล่งข้อมูลอื่น**
chamfer
*short=x
หมวดหมู่:การออกแบบอิเล็กทรอนิกส์
หมวดหมู่:วิศวกรรมอิเล็กทรอนิกส์
หมวดหมู่:คำศัพท์งานโลหะ
หมวดหมู่:งานไม้
ยังนย็อม

ยังนย็อม (약념, ฮันจา: 藥念) เป็นชื่อเรียกเครื่องปรุงรสที่ใช้ในอาหารเกาหลี นอกจากจะใช้ปรุงรสอาหาร เช่น ไก่ทอด (ไก่ยังนย็อม) แล้ว ยังใช้ราดใส่ ยากินิกุ กิมจิ ชีแก นามุล เป็นต้น

**ภาพรวม**
ทำโดยการรวมส่วนผสมอื่น ๆ หลายอย่าง อันได้แก่ โคชูจัง, ทเว็นจัง (มิโซะเกาหลี), คันจัง (ซีอิ๊วเกาหลี) เข้าด้วยกัน รวมถึง พริกป่น น้ำมันงา งา น้ำตาล กระเทียม และ ขิง นอกจากนี้ยังอาจใช้ ผลไม้ เช่น สาลี่
ชื่อ "ยังนย็อม" เขียนเป็นอักษรจีนว่า 藥念 มีพื้นฐานมาจากความคิดที่ว่าอาหารกลายเป็นยา ยา และอาหารมีต้นกำเนิดเดียวกัน
อักษร 藥 ออกเสียงในภาษาเกาหลีว่า "ยัก" (약) แต่เนื่องจากกฎการแปลงพัดชิมเมื่อตามด้วยเสียงพยัญชนะนาสิก "น" (ㄴ) ทำให้ "ก" (ㄱ) เปลี่ยนเป็น "ง" (ㅇ) กลายเป็น "ยัง" (양) จึงอ่านว่า "ยังนย็อม" (양념) ไม่ใช่ "ยักนย็อม" ตามรูปเดิม

**อ้างอิง**
หมวดหมู่:เครื่องปรุงรสเกาหลี
ไก่ยังนย็อม

ไก่ยังนย็อม หรือ ยังนย็อมชีคิน (양념치킨, ฮันจา: 藥念치킨) เป็นไก่ทอดชนิดหนึ่งของเกาหลี ปรุงรสด้วยซอสยังนย็อม ซึ่งมีรสหวานและเผ็ด ทำจาก โคชูจัง กระเทียม น้ำตาล และเครื่องเทศอื่น ๆ ในเกาหลีมักรับประทานเป็นอันจู (안주) นักข่าวนักชิมอาหารของเดอะนิวยอร์กไทมส์ จูเลีย มอสกิน (Julia Moskin) กล่าวถึงไก่ยังนย็อมไว้ว่าเป็น "สุดยอดของไก่ทอดเกาหลี" ที่นอกประเทศเกาหลียังเป็นที่รู้จักในฐานะไก่ทอดเกาหลี

**นิรุกติศาสตร์**
ในประเทศเกาหลีใต้ คำว่า "ชีคิน" บางครั้งก็หมายถึง "ไก่ย่าง" แต่โดยพื้นฐานแล้วมักหมายถึงไก่ทอด  ส่วนคำว่า "ยังนย็อม" (약념) แปลว่า "ปรุงรส" ดังนั้น "ยังนย็อมชีคิน" จึงหมายถึง "ไก่ทอดปรุงรส" ในภาษาเกาหลี

**ประวัติศาสตร์**
ไก่ทอดได้รับความนิยมในเกาหลีใต้ในช่วงปี 1970 โดยในปี 1977 ได้มีการเปิดร้านอาหารไก่ทอดร้านแรกในเกาหลีใต้ Lim's Chicken ขึ้น 
ยุน จงกเย (윤종계) ผู้ริเริ่มคิดค้นไก่ยังนย็อมขึ้นได้กล่าวว่า เขาคิดขึ้นมาได้หลังจากวิเคราะห์อาหารที่เหลือจากลูกค้าที่ร้านอาหารของเขา

**แบรนด์แฟรนไชส์หลัก**
 Bb.q chicken- บีเอชซีชิกเกน- บอนชอนชิกเกน- เนเนชิกเกน- เพลิคานา- คโยชนชิกเกน- คริสปีชิกเกน

**อ้างอิง**
หมวดหมู่:ไก่ทอด
วีฟวร์

นักบุญไมเคิลปราบวีฟวร์ ภาพวาดใน ค.ศ. 1448
วีฟวร์ (vouivre) หรือ กีฟวร์ (guivre) เป็นสัตว์ร้ายในเรื่องปรัมปราของประเทศฝรั่งเศส กล่าวกันว่า เป็นสัตว์เลื้อยคลาน ลำตัวยาวคล้ายงู มีเท้าสี่เท้าแต่จะมองเห็นได้เพียงคู่เดียว และมีหัวเป็นมังกร บางแห่งว่ามีเขาอยู่บนกระหม่อม มีลมหายใจเป็นพิษp=159 มีความดุร้ายอย่างยิ่ง บางครั้งออกทำร้ายโดยมิได้ถูกยั่วยุp=159 เดิมสัตว์ร้ายเหล่านี้พบเห็นได้มากในแถบชนบทช่วงยุคกลางของประเทศฝรั่งเศสp=16 แต่เนื่องจากสัตว์เหล่านี้หวาดกลัวมนุษย์เปลือยกาย ถ้าได้เห็นก็จะรู้สึกอุจาดสายตาจนต้องเบือนหน้าหนีp=17 จึงพากันไปอาศัยอยู่ในที่ห่างไกลชุมชนหรือผู้คน เช่น ในป่า ในแอ่งน้ำ และในสถานที่ชื้นแฉะp=159 ข้อนี้เป็นสาเหตุหลักที่ทุกวันนี้สัตว์เหล่านี้ไม่เป็นที่พบเห็นอีก
แซมซันแห่งโดล นักบุญชาวเวลส์ อ้างว่า ครั้งหนึ่งตนได้พบนักบุญซูเลียวซึ่งตกอับแต่พยายามหาอาหารชั้นดีมาให้ศิษยานุศิษย์รับประทาน นักบวชรูปหนึ่งในกลุ่มศิษย์นั้นไม่พอใจกับสภาพอาหาร จึงลักขนมปังก้อนหนึ่งมาและซ่อนไว้ในเสื้อ ในทันใดนักบวชรูปนั้นก็ดิ้นทุรนทุราย นักบุญซูเลียวจึงแหวกอกเสื้อเขาออกดู พบขนมปังที่ลักมา จึงตำหนิ และดึงตัววีฟวร์ออกจากเสื้อเขาให้ แล้วทำพิธีปัดเสนียด และสั่งชายอีกผู้หนึ่งให้โยนสัตว์ร้ายนั้นทิ้งลงมาจากดาดฟ้าอาคารp=319
คำว่า "วีฟวร์" หรือ "กีฟวร์" ในภาษาฝรั่งเศส มาจากภาษาละตินว่า "vīpera" แปลว่างู ซึ่งเป็นรากศัพท์เดียวกับคำในภาษาอังกฤษว่า "viper" ซึ่งแปลว่างู และ "wyvern" ซึ่งหมายถึงสัตว์ร้ายชนิดหนึ่งคล้ายมังกร

**อ้างอิง**

**บรรณานุกรม**
 isbn=978-0-7607-4551-9 - cite book|title=Giants, Monsters, and Dragons|last=Rose|first=Carol|publisher=W. W. Norton & Company- issue=227–250
หมวดหมู่:มังกร
หมวดหมู่:คติชนฝรั่งเศส
เมธี เทพาคำ

เมธี เทพาคำ (8 ตุลาคม พ.ศ. 2535 – ) เป็นนักมวยปล้ำฟรีสไตล์ทีมชาติไทย เขาได้รับรางวัลเหรียญทองจากการแข่งมวยปล้ำในซีเกมส์ 2011 รุ่น 96 กก. ที่ปาเล็มบัง ประเทศอินโดนีเซีย และรางวัลเหรียญเงินจากการแข่งมวยปล้ำในซีเกมส์ 2013 รุ่น 84 กก. ที่ย่างกุ้ง ประเทศพม่า
นอกจากนี้ เขายังเป็นครูที่โรงเรียนน้ำริดวิทยา

**อ้างอิง**
หมวดหมู่:นักกีฬามวยปล้ำชายชาวไทย
หมวดหมู่:นักมวยปล้ำฟรีสไตล์ชาวไทย
หมวดหมู่:นักกีฬาเหรียญทองซีเกมส์ชาวไทย
หมวดหมู่:นักกีฬาเหรียญเงินซีเกมส์ชาวไทย
หมวดหมู่:นักกีฬาทีมชาติไทย
หมวดหมู่:ครูชาวไทย
หมวดหมู่:หนังสือในสหัสวรรษที่ 1 ก่อนคริสตกาล

หมวดหมู่:ผลงานในสหัสวรรษที่ 1 ก่อนคริสตกาล
หมวดหมู่:วรรณกรรมในสหัสวรรษที่ 1 ก่อนคริสตกาล
-1
*01
*-1
โยเอล

โยเอล (Joel, əl; יוֹאֵל – Yōʾēl; Ἰωήλ – Iōḗl; ܝܘܐܝܠ – Yu'il) เป็นผู้เผยพระวจนะในคัมภีร์ไบเบิล เป็นผู้เผยพระวจนะน้อยลำดับที่ 2 จากทั้งหมด 12 คน และเป็นผู้เขียนของหนังสือโยเอลซึ่งมีฉากเป็นช่วงต้นยุคอัสซีเรีย นักวิชาการมองว่าหนังสือโยเอลเขียนเสร็จสมบูรณ์ในยุคราชอาณาจักรทอเลมี (ประมาณ 301-201 ปีก่อนคริสตกาล) เนื่องจากในหนังสือมีการอ้างถึงข้อความในหนังสือเล่มอื่น ๆ ที่เขียนขึ้นก่อนหน้า และมองมุมมองเกี่ยวกับพระยาเวห์และบรรดาประชาชาติ

**อ้างอิง**

**บรรณานุกรม**
isbn=978-0-8028-2531-5-  url=https://books.google.com/books?id=X2sOAQAAIAAJ
*isbn=978-1-931847-27-8
*isbn=978-0-933770-96-6
*chapter=Joel

**แหล่งข้อมูลอื่น**
  Four Prophets at Chabad.org
หมวดหมู่:หนังสือโยเอล
หมวดหมู่:นักบุญจากพันธสัญญาเดิม
ตังเตียว

ตังเตียว มีชื่อในภาษาจีนกลางว่า ต่ง เฉา (p=Dǒng Cháo) เป็นขุนนางของรัฐง่อก๊กในยุคสามก๊กของจีน

**ประวัติ**
ในปี ค.ศ. 258 ซุนหลิมผู้สำเร็จราชการแทนพระองค์แห่งรัฐง่อก๊กปลดซุนเหลียงจากตำแหน่งจักรพรรดิ แล้วส่งซุนเข (孫楷 ซุน ข่าย) ผู้เป็นเสนาบดีผู้ดูแลกิจการของเชื่้อพระวงศ์ (宗正 จงเจิ้ง) และตังเตียวผู้เป็นเจ้าพนักงานสำนักราชเลขาธิการกลาง (中書郎 จงชูหลาง) ให้เป็นเชิญเสด็จซุนฮิวผู้เป็นอ๋องแห่งลองเอี๋ย (琅邪王 หลังหยาหวาง) ให้ขึ้นครองราชย์เป็นจักรพรรดิองค์ใหม่ หลังซุนฮิวขึ้นครองราชย์ ทรงตั้งให้ตังเตียวเป็นเซียงโหว (鄉侯) หรือโหวระดับตำบล
เมื่อซุนโฮขึ้นครองราชย์เป็นจักรพรรดิถัดจากซุนฮิวในปี ค.ศ. 264 ตังเตียวก็ได้รับความโปรดปรานอย่างมาก 
ในปี ค.ศ. 269 ตังเตียวได้รับการแต่งตั้งเป็นหัวหน้าสำนำราชเลขาธิการกลาง (中書令 จงชูลิ่ง)
ในปี ค.ศ. 271 เบ้งจ๋อง (孟宗 เมิ่ง จง) ผู้เป็นเสนาบดีโยธาธิการ (司空 ซือคง) เสียชีวิต ตังเตียวได้สืบทอดตำแหน่งเสนาบดีโยธาธิการถัดจากเบ้งจ๋อง
ในปี ค.ศ. 276 เวลานั้นตังเคียวมีตำแหน่งเป็นเสนาบดีมหาดไทย (司徒 ซือถู) จักรพรรดิซุนโฮทรงมอบหมายให้ตังเตียวและโจว ฉู่ (周處) ผู้เป็นเสนาบดีพิธีการ (太常 ไท่ฉาง) เดินทางไปอำเภอหยางเซี่ยน (陽羨縣 หยางเซี่ยนเซี่ยน) เพื่อบวงสรวงฟ้าดินที่เขากั๋วชาน (國山)

**ดูเพิ่ม**
 รายชื่อบุคคลในยุคสามก๊ก

**อ้างอิง**

**บรรณานุกรม**
 ตันซิ่ว (ศตวรรษที่ 3). สามก๊กจี่ (ซานกั๋วจื้อ).
หมวดหมู่:ขุนนางของง่อก๊ก
หมวดหมู่:CS1 maint: DOI inactive as of สิงหาคม 2024

หมวดหมู่นี้แสดงรายการหน้าที่มีแม่แบบ cs1|2 ที่ใช้ doi โดยมีการระบุค่า doi ของตัวระบุวัตถุดิจิทัล แต่ต่อมาได้รับการพิจารณาว่าไม่สามารถใช้งานได้ รายการเหล่านี้รวบรวมอยู่ใน :หมวดหมู่:CS1 maint: DOI inactive
หน้าในหมวดหมู่นี้ควรเพิ่มโดย มอดูล:Citation/CS1 เท่านั้น
สิงหาคม 2024
ไฟหมุน

ไฟหมุน หรือ ปีศาจไฟ คือ ลมหมุน ที่เกิดจาก ไฟ และมักประกอบด้วย เปลวไฟ หรือ ขี้เถ้า อย่างน้อยบางส่วน ไฟหมุนเริ่มต้นจากลมหมุน ซึ่งมักจะมองเห็นได้จาก ควันไฟ และอาจเกิดขึ้นเมื่อความร้อนที่เพิ่มขึ้นอย่างรุนแรงและสภาพลมที่ปั่นป่วนรวมตัวกันจนทำให้เกิดการหมุนวนของอากาศ เอ็ดดี้ การหมุนนี้สามารถหดตัวเป็นพายุทอร์นาโดลักษณะคล้ายกระแสวนที่ดูดเศษซากและก๊าซที่ติดไฟเข้าไป
ปรากฏการณ์นี้บางครั้งถูกเรียกว่า ทอร์นาโดไฟ, ไฟนาโด, การหมุนวนของไฟ, หรือ ทอร์นาโดไฟหมุน แต่คำเหล่านี้มักหมายถึงปรากฏการณ์ที่แตกต่างกัน ซึ่งเกิดขึ้นเมื่อไฟมีความรุนแรงจนสร้างพายุทอร์นาโดจริง ๆ ไฟหมุนมักไม่จัดเป็นทอร์นาโด เพราะในกรณีส่วนใหญ่ วอร์เท็กซ์ไม่ได้ขยายตัวจากพื้นดินจนถึงฐานเมฆ นอกจากนี้ แม้ในกรณีดังกล่าว ไฟหมุนก็ไม่ค่อยเป็นพายุทอร์นาโดแบบคลาสสิก เพราะ วอทิซิตี้ เกิดจากลมที่พื้นผิวและการยกตัวจากความร้อน ไม่ได้มาจาก เมโซไซโคลน ที่อยู่ในชั้นอากาศสูง 
ปรากฏการณ์นี้ถูกยืนยันครั้งแรกใน ไฟป่ากรุงแคนเบอร์รา ปี ค.ศ. 2003 และได้รับการยืนยันในไฟป่า ไฟป่าคาร์ ในรัฐแคลิฟอร์เนียปี ค.ศ. 2018 และ ไฟป่าลอยัลตัน ในรัฐแคลิฟอร์เนียและเนวาดาในปี ค.ศ. 2020

**อ้างอิง**

**อ่านหนังสือเพิ่ม**
 doi-access = free 

**แหล่งข้อมูลอื่น**
  photo fire whirl outback Australia- cite web | url=http://www.australiangeographic.com.au/topics/science-environment/2012/11/fire-tornadoes-a-rare-weather-phenomenon/ | title=Fire tornadoes: a rare weather phenomenon | first=Elizabeth | last=New | date=1 November 2012 | work=Australian Geographic | access-date=6 March 2017 | archive-date=6 August 2018 | archive-url=https://web.archive.org/web/20180806205542/http://www.australiangeographic.com.au/topics/science-environment/2012/11/fire-tornadoes-a-rare-weather-phenomenon | url-status=dead -  Fire tornado video (whirl) 11 September 2012 Alice Springs Australia-  Photo-  www.abc.net.au/news Australian researchers document world-first fire tornado (Canberra). And https://www.theregister.co.uk/2012/11/21/australian_fire_tornado/-  2013 'Fire Tornado' video. Canberra 2003 groundtrack, lee side spread, weather. 11:08 -  Catalyst story: Fire Tornado-  Another photo-  www.youtube.com Video of a Fire whirl (0:30), Brazil.- publisher=BBC -  Video of a Fire Tornado in San Diego country date=2014-11-12 -  Fire Whirl Simulations-  1923 Great Kanto Earthquake - Fire Tornado | Video date=3 November 2020  - Check123
หมวดหมู่:ไฟป่า
หมวดหมู่:สภาพอากาศรุนแรงและการพาความร้อน
หมวดหมู่:อันตรายจากสภาพอากาศ
หมวดหมู่:ลม
หมวดหมู่:กระแสน้ำวน
หมวดหมู่:ประเภทของไฟ
แม่แบบ:Infobox weather type/doc

แม่แบบนี้ใช้สำหรับชนิดของ สภาพอากาศ ทุกรูปแบบ

**การใช้งาน**
คัดลอกและวางโค้ดด้านล่างเพื่อใส่ในบทความ
พารามิเตอร์ทั้งหมดควรมีคำตอบ

**พารามิเตอร์**
name: ชื่อของประเภทสภาพอากาศ
image: รูปภาพของประเภทสภาพอากาศที่เกิดขึ้น
imagesize: ความกว้างของภาพ
caption: ข้อความที่อยู่ด้านล่างภาพ ใช้สำหรับสถานที่หรือข้อมูลอื่น ๆ
area of occurrence: ส่วนใดของโลกที่สภาพอากาศนี้เกิดขึ้น
season: ช่วงเวลาในปีที่สภาพอากาศนี้เกิดขึ้น
effect: ผลกระทบจากการกระทำของสภาพอากาศ
แม่แบบ:Infobox cloud type/doc

==การใช้งาน**
เป็นเทมเพลตที่ใช้ในหน้าบทความเกี่ยวกับเมฆ ตัวอย่างด้านขวาแสดงวิธีการใช้งานเทมเพลตและการแสดงผล

**การคัดลอกและวางเทมเพลต**
ดูเพิ่มเติม: http://commons.wikimedia.org/wiki/Cloud#Cloud_codification_.E2.80.94_Wolkenverschl.C3.BCsselung
โปรดทราบว่า image location จะต้องไม่เป็นลิงก์

**ดูเพิ่มเติม==
เมฆอัลโตสเตรตัส อันดูลาตัส

อัลโตสเตรตัส อันดูลาตัส เป็นประเภทของเมฆอัลโตสเตรตัส ที่มีลักษณะคลื่นอยู่ภายใน เมฆเหล่านี้อาจเห็นลักษณะคลื่นได้ (โดยปกติเป็น "ฐานที่เป็นคลื่น") แต่บ่อยครั้งที่ไม่สามารถเห็นได้ด้วยตาเปล่า การก่อตัวเหล่านี้จะปรากฏในระยะเริ่มต้นของการไหลกลับที่ไม่เสถียร โดยเฉพาะในพื้นที่ทางตอนใต้ของที่ราบใหญ่ในสหรัฐอเมริกา เมื่อลมผิวดินยังคงเย็นอยู่ แถบเมฆที่เป็นคลื่นจะอยู่ใกล้พื้นผิวการกลับสลับของอุณหภูมิ
บางครั้งเรียกว่า เมฆคลื่น (billow clouds) , เมฆแนวลม (wind row clouds) หรือ เมฆคลื่น (wave clouds) ความหลากหลายของ อันดูลาตัส อาจเป็นองค์ประกอบที่ได้รวมกันหรือองค์ประกอบเดียวที่ยืดข้ามท้องฟ้า

**ดูเพิ่ม**
 สภาพอากาศ- บรรยากาศของโลก- ประเภทของเมฆ- รูเจาะนูน

**อ้างอิง**

**แหล่งข้อมูลอื่น**
  American Meteorological Society's Glossary of Meteorology-  Stormeyes, a website for storm watchers (and storm chasers)-  Weather Photography
หมวดหมู่:สตราตัส
ไม่แม้แต่จะผิด

“ไม่แม้แต่จะผิด” เป็นวลีที่ใช้เรียกวิทยาศาสตร์เทียม มีความหมายใกล้เคียงกับคำว่า "ไม่สามารถพิสูจน์ว่าเป็นเท็จได้" วลีนี้ใช้เรียกข้อโต้แย้งหรือคำอธิบายที่อ้างว่าเป็นวิทยาศาสตร์แต่มีการใช้ตรรกะวิบัติหรือการตั้งสมมติฐานแบบคาดเดา ซึ่งไม่สามารถพิสูจน์ว่าเป็นจริงหรือเป็นเท็จได้ ดังนั้นจึงไม่สามารถพิจารณาได้อย่างเป็นวิทยาศาสตร์

**ที่มา**
โดยทั่วไปจะถือว่าวลีนี้มาจากว็อล์ฟกัง เพาลี นักฟิสิกส์ทฤษฎีผู้ขึ้นชื่อจากความสามารถในการวิจารณ์ทฤษฏีหรือวิทยานิพนธ์ที่ไม่เป็นวิทยาศาสตร์ "อย่างมีสีสัน"
รูดอล์ฟ เพียร์ลส์กล่าวว่าครั้งหนึ่งเคยมีเหตุการณ์ที่ "เพื่อนคนหนึ่งนำวิทยานิพนธ์ของนักฟิสิกส์หนุ่มมาให้เพาลีดู เขาเดามันว่าคงไม่มีสาระมากนัก แต่ก็ยังอยากได้ความเห็นของเพาลี เพาลีกล่าวอย่างสลดใจว่า 'มันไม่แม้แต่จะผิดด้วยซ้ำ' " บ้างก็บันทึกไว้ว่า "ไม่ใช่แค่มันไม่ถูก แต่มันไม่แม้แต่จะผิดด้วยซ้ำ" หรือในภาษาเยอรมันซึ่งเห็นภาษาแม่ของเพาลีว่า "Das ist nicht nur nicht richtig; es ist nicht einmal falsch!" เพิร์ลส์ระบุว่าเรื่องนี้ถูกเล่าต่อๆไปมากจนไม่สามารถหาเค้าเดิมได้ เขากล่าวว่าเขาได้เล่าเฉพาะเรื่องที่เขาได้เห็นมาเป็นการส่วนตัวเท่านั้น นอกจากนี้เพิร์ลส์ยังยกตัวอย่างอื่นขึ้นมานั่นคือ เพาลีเคยตอบเลฟ ลันเดาว่า “สิ่งที่คุณพูดมามันมั่วซะจนแยกไม่ได้ว่ามันไร้สาระหรือไม่”

**อ้างอิง**

**แหล่งข้อมูลอื่น**
 website=Not Even Wrong - Columbia Math Department
หมวดหมู่:คำศัพท์วิทยาศาสตร์
หมวดหมู่:ปรัชญาวิทยาศาสตร์
หมวดหมู่:วลีภาษาอังกฤษ
เกรก มาซีอาลิส

เกรกอรี เดวิด มาซีอาลิส (Gregory David Massialas; 20 พฤษภาคม ค.ศ. 1956 – ) เป็นนักฟันดาบฟอยล์และผู้ฝึกสอนฟันดาบชาวอเมริกัน ซึ่งเคยทำการฝึกสอนให้แก่นันทา จันทสุวรรณสิน นักฟันดาบทีมชาติไทย

**อาชีพ**
เขาเป็นตัวสำรองสำหรับการแข่งโอลิมปิกฤดูร้อน 1976 ที่มอนทรีออล และมีกำหนดเปิดตัวในการแข่งโอลิมปิกที่มอสโกเกมส์ใน ค.ศ. 1980 แต่ก็ไม่ได้ลงแข่งเนื่องจากมีการคว่ำบาตรการแข่ง 66 ทีม อย่างไรก็ตาม เขาเป็นหนึ่งในนักกีฬา 461 คนที่ได้รับเครื่องรัฐอิสริยาภรณ์เหรียญทองแห่งรัฐสภาคองเกรสในปีเดียวกัน ต่อมา เขาได้เข้าแข่งโอลิมปิกฤดูร้อน 1984 และ 1988
เขาเป็นผู้ก่อตั้งและหัวหน้าผู้ฝึกสอนของมูลนิธิมาซีอาลิส (MTEAM) ซึ่งเป็นสโมสรกีฬาฟันดาบสากลในซานฟรานซิสโก และตั้งแต่ ค.ศ. 2012 เขาเป็นผู้ฝึกสอนทีมชาติของทีมฟันดาบชุดใหญ่ของสหรัฐ ซึ่งรวมถึงอเล็กซานเดอร์ผู้เป็นบุตรชายของเขา นอกจากนั้น เขาได้พาสโมสรนี้ขึ้นสู่อันดับ 1 ของโลก โดยสมาชิกทั้งสี่คนของสโมสรติดอันดับท็อปเทน รวมถึงไมลส์ แชมลีย์-วัตสัน ได้คว้าแชมป์การแข่งฟันดาบชิงแชมป์โลก 2013 ส่วนซาบรินาซึ่งเป็นลูกสาวของมาซีอาลิส ที่ตอนนี้ได้เป็นรุ่นใหญ่แล้ว ก็เป็นนักฟันดาบฟอยล์ระดับสูงเช่นกัน

**อ้างอิง**

**แหล่งข้อมูลอื่น**
  the Massialas Foundation official website
หมวดหมู่:ผู้ฝึกสอนฟันดาบสากลชาวอเมริกัน
หมวดหมู่:ผู้ฝึกสอนทีมชาติ
หมวดหมู่:ชาวอเมริกันเชื้อสายกรีก
หมวดหมู่:ศิษย์เก่าจากมหาวิทยาลัยคอร์เนล
หมวดหมู่:ภาพยนตร์ที่มีฉากในจังหวัดนนทบุรี

หมวดหมู่:ภาพยนตร์ที่มีฉากในประเทศไทย
หมวดหมู่:จังหวัดนนทบุรีในบันเทิงคดี
หนังสืออาโมส

หนังสืออาโมส (Book of Amos) เป็นหนังสือเล่มที่ 3 ในหมวดผู้เผยพระวจนะน้อยในพันธสัญญาเดิม (ทานัค) และเป็นเล่มที่ 2 ตามธรรมเนียมของในฉบับเซปทัวจินต์ของกรีกp=unpaginated  คัมภีร์ไบเบิลระบุว่าอาโมสเป็นคนร่วมสมัยกับโฮเชยาและอิสยาห์ และกระทำพันธกิจในช่วงประมาณ 750 ปีก่อนคริสตกาลในรัชสมัยของเยโรโบอัมที่ 2 (788–747 BC) แห่งสะมาเรีย (อิสราเอลเหนือ) ในขณะที่อุสซียาห์เป็นกษัตริย์แห่งยูดาห์ กล่าวกันว่าอาโมสอาศัยในราชอาณาจักรยูดาห์ แต่เทศนาในราชอาณาจักรอิสราเอลเหนือ โดยว่าด้วยประเด็นเกี่ยวกับความยุติธรรมในสังคม, พระอำนาจโดยสมบูรณ์ของพระเจ้า และการพิพากษาของพระเจ้าที่กลายเป็นแก่นหลักของคำเผยพระวจนะ ในยุคปัจจุบัน นักวิชาการสงสัยมากขึ้นถึงการนำเสนอชีวประวัติและภูมิหลังของอาโมส หนังสืออาโมสเป็นที่รู้จักจาก "น้ำเสียงอันมุ่งร้ายและการบรรยายพระลักษณะอันรุนแรงของพระจ้า" อย่างชัดเจน

**โครงสร้าง**
พระดำรัสของพระยาห์เวห์ในหนังสืออาโมสที่ปรากฏบนตราไปรษณียากรอิสราเอล: "เราจะปลูกเขาไว้ในแผ่นดินของเขา
เขาจะไม่ถูกถอนออกไปจากแผ่นดินซึ่งเราได้มอบให้แก่เขาอีกเลย"
Papyrus Oxyrhynchus 846: อาโมส 2 (LXX)
ตามที่ไมเคิล ดี. คูแกน (Michael D. Coogan) ระบุ หนังสืออาโมสสามารถแบ่งโครงสร้างได้ดังต่อไปนี้:
*คำพยากรณ์ต่อบรรดาประชาชาติ (1:3–2:6)
*คำพยากรณ์เกี่ยวกับคำเผยพระวจนะ (3:3–8)
*กล่าวถึงกลุ่มคนในอิสราเอล
**ผู้หญิงในสะมาเรีย (4:1–3)
**คนรวยในสะมาเรีย (6:1–7)
**คนรวยในะเยรูซาเล็ม (8:4–8)
*ห้านิมิตที่มุ่งหมายถึงการพิพาษาของพระเจ้าเหนืออิสราเอล คั่นด้วยการเผชิญหน้าระหว่างอาโมสและผู้ฟังในเบธเอล (7:10–17):
**ตั๊กแตน (7:1–3)
**ไฟ (7:4–6)
**สายดิ่ง (7:7–9)
**กระจาดผลไม้ (8:1–3)
**พระเจ้าข้างแท่นบูชา (9:1–8a)
*บทส่งท้าย (9:8b–15)

**อ้างอิง**

**บรรณานุกรม**
  url-status=dead - publisher=Westminster John Knox Press - isbn=9780800614003 - isbn=9780809130894 - publisher=Baker Book House - publisher=Abingdon Press - publisher=William B. Eerdmans Publishing Company - publisher=William B. Eerdmans - isbn=978-0-19-504645-8 - publisher=Sheffield Academic Press - language=en - isbn=9780800660239 

**แหล่งข้อมูลอื่น**
คำแปลของหนังสืออาโมสออนไลน์:
*คำแปลในศาสนายูดาห์:
** Amos (Judaica Press) translation with Rashi's commentary at Chabad.org
*คำแปลในศาสนาคริสต์:
** Online Bible at GospelHall.org (English Standard Version)
**Amos at Wikisource (Authorised King James Version)-  Nicholas Whyte on Amos-  New Advent Catholic Encyclopedia, Amos
*Richard W. Corney,  Amos an Introduction, published by Forward Movement, archived at the Wayback Machine-  stitle=30: Amos (American Standard Version, Young's Literal Translation)-  หนังสืออาโมส ที่ยูเวอร์ชัน

หมวดหมู่:หนังสือของพันธสัญญาเดิม
หมวดหมู่:หนังสือในศตวรรษที่ 8 ก่อนคริสตกาล
03
หนังสือโอบาดีห์

หนังสือโอบาดีห์ (Book of Obadiah) เป็นหนังสือในคัมภีร์ไบเบิลที่ถือว่าผู้เขียนคือโอบาดีห์ หนังสือโอบาดีห์เป็นส่วนหนึ่งของหนังสือสิบสองผู้เผยพระวจนะน้อยในสุดท้ายของเนวีอีม ซึ่งเป็นภาคหลักที่ 2 ของคัมภีร์ฮีบรู หนังสือโอบาดีห์มีเนื้อหาเพียงบทเดียว แบ่งได้เป็น 21 วรรคและมีจำนวนคำในภาษาฮีบรู 440 คำ จึงเป็นหนังสือที่สั้นที่สุดในคัมภีร์ฮีบรู แม้ว่าจะมีบทจดหมายในพันธสัญญาใหม่ภาษากรีกที่มีขนาดสั้นกว่า 3 เล่ม (ฟีเลโมนมี 335 คำ, 2 ยอห์นมี 245 คำ และ 3 ยอห์นมี 219 คำ) หนังสือโอบาดีห์เป็นคำเผยพระวจนะเกี่ยวกับการพิพากษาของพระเจ้าเหนือเอโดมและการฟื้นฟูอิสราเอล

**อ้างอิง**

**แหล่งข้อมูลอื่น**
  Masoretic text date=2011-08-05  from  Mechon Mamre date=2011-08-07 - คำแปล:
** คำแปลในศาสนายูดาห์:
***  Ovadiah (Judaica Press) translation with Rashi's commentary from  Chabad.org
** คำแปลในศาสนาคริสต์:
***  Online Bible at GospelHall.org (KJV ESV Darby BBE)
***  Obadiah at The Great Books (New Revised Standard Version)
***  หนังสือโอบาดีห์ ที่ยูเวอร์ชัน
**  stitle=31: Obadiah- Commentary:
**  Ovadiah (Judaica Press) translation with Rashi's commentary from  Chabad.org
**  Obadiah, from John Gill's Exposition of the Entire Bible.
**  Obadiah, from the United Church of God, an International Association Bible Reading Program – This Hebrew scholar provides extensive background information as well as verse-by-verse exposition
**  Kretzmann's Popular Commentary of the Bible (navigate to Obadiah using the menu on the left)
**  Obadiah: The Lord Will Have His Day by Jonathan Kuske
**  Obadiah: an Introduction by Jim West

หมวดหมู่:หนังสือของพันธสัญญาเดิม
หมวดหมู่:หนังสือในศตวรรษที่ 9 ก่อนคริสตกาล
หมวดหมู่:หนังสือในศตวรรษที่ 6 ก่อนคริสตกาล
หมวดหมู่:หนังสือในสหัสวรรษที่ 1 ก่อนคริสตกาล
04
อาโมส

อาโมส (Amos,s; עָמוֹס – ʿĀmōs) เป็นหนึ่งในสิบสองผู้เผยพระวจนะน้อยในคัมภีร์ฮีบรูและพันธสัญญาเดิมของศาสนาคริสต์  คัมภีร์ไบเบิลระบุว่าอาโมสเป็นคนร่วมสมัยกับโฮเชยาและอิสยาห์ และกระทำพันธกิจในช่วงประมาณ 760–755 ปีก่อนคริสตกาลในรัชสมัยของเยโรโบอัมที่ 2 แห่งราชอาณาจักรอิสราเอล (สะมาเรีย) และอุสซียาห์แห่งราชอาณาจักรยูดาห์ อาโมสอาศัยในราชอาณาจักรยูดาห์ทางใต้ แต่เทศนาในราชอาณาจักรอิสราเอลทางเหนือ ความโดดเด่นของอาโมสคือการพูดต่อต้านความเหลื่อมล้ำระหว่างคนรวยและคนจนที่เพิ่มมาขึ้น โดยมีประเด็นในเรื่องความยุติธรรม พระอำนาจโดยสมบูรณ์ของพระเจ้า และการพิพากษาของพระเจ้า หนังสืออาโมสถือกันว่าเป็นงานเขียนของอาโมส ในยุคปัจจุบัน นักวิชาการสงสัยมากขึ้นถึงการนำเสนอชีวประวัติและภูมิหลังของอาโมสในหนังสืออาโมส

**อ้างอิง**

**บรรณานุกรม**
url=http://www.jewishencyclopedia.com/articles/1423-amos

**อ่านเพิ่มเติม**
 Anderson, Bernhard W. & Foster R. McCurley The Eighth Century Prophets: Amos, Hosea, Isaiah, Micah Wipf and Stock: 2003. 1-59244-354-0- Anderson, Francis I. & David Noel Freedman, Amos, The Anchor Yale Bible, vol. 24A; New Haven: Yale University Press, 2008. 978-0-300-14070-5- Rosenbaum, Stanley Ned Amos of Israel: A New Interpretation Georgia: Mercer University Press: 1990. 0-86554-355-0
Regarding the marzēaḥ festival:- cite book |last= McLaughlin |first= John L. |year= 2001 |title= The marzēaḥ in the Prophetic Literature: References & Allusions in Light of the Extra-Biblical Evidence |publisher=Brill |isbn= 9004120068 |oclc= 497549822 |lccn= 2001025261 |url=https://books.google.com/books?id=xmoyeh4Wi9UC

**แหล่งข้อมูลอื่น**
 The Holy Prophet Amos – Orthodox icon and synaxarion- Hypertext bible commentary: Amos date=2008-11-21 - อาโมส
หมวดหมู่:บุคคลในศตวรรษที่ 8 ก่อนคริสตกาล
หมวดหมู่:นักบุญจากพันธสัญญาเดิม
หมวดหมู่:บุคคลจากหนังสืออาโมส
โอบาดีห์

โอบาดีห์ (Obadiah, ; עֹבַדְיָה  – ʿŌḇaḏyā หรือ עֹבַדְיָהוּ – ʿŌḇaḏyāhū; "ผู้รับใช้หรือทาสของยาห์") หรือ Abdias เป็นผู้เผยพระวจนะในคัมภีร์ไบเบิล ตามประเพณีนิยมถือว่าผู้เผยพระวจนะโอบาดีห์เป็นผู้เขียนของหนังสือโอบาดีห์

**อ้างอิง**

**บรรณานุกรม**
 ref=none- Holweck, F. G., A Biographical Dictionary of the Saints. St. Louis, MO: B. Herder Book Co., 1924.

**แหล่งข้อมูลอื่น**
 Prophet Obadiah (Abdias) Orthodox icon and synaxarion
หมวดหมู่:นักบุญจากพันธสัญญาเดิม
หมวดหมู่:บุคคลจากหนังสือโอบาดีห์
ชตโตะ ดาเกะ ไอ งะ โอโมอิ ดาร์กเอลฟ์ งะ อิเซไก การะ โออิกาเกเตะ คิตะ

เป็นมังงะญี่ปุ่นที่เขียนและวาดภาพประกอบโดยนากาโนะโซระ ซึ่งมีพื้นฐานมาจาก โดจิน สำหรับผู้ใหญ่ในชื่อเดียวกัน ได้รับการตีพิมพ์ทางออนไลน์ผ่านทางเว็บไซต์ Web Comic Gamma Plus ของสำนักพิมพ์ทาเคโชโบ ตั้งแต่เดือนกันยายน พ.ศ. 2564 และได้ถูกรวบรวมเป็นเล่มทังโกบง 3 เล่ม ซีรีส์อนิเมะเริ่มออกอากาศในเดือนเมษายน พ.ศ. 2568

**สื่อตีพิมพ์**

**มังงะ**
เขียนและวาดภาพประกอบโดยนากาโนะโซระ, ชตโตะ ดาเกะ ไอ งะ โอโมอิ ดาร์กเอลฟ์ งะ อิเซไก การะ โออิกาเกเตะ คิตะ เริ่มเผยแพร่ตอนแรกบนเว็บไซต์มังงะ Web Comic Gamma Plus ของสำนักพิมพ์ทาเคโชโบเมื่อวันที่ 17 กันยายน พ.ศ. 2564 บทตอนต่าง ๆ ได้ถูกรวบรวมเป็นเล่ม ทังโกบง 3 เล่มตั้งแต่เดือนกันยายน พ.ศ. 2567
ซีรีส์นี้ได้รับลิขสิทธิ์เป็นภาษาอังกฤษโดย Seven Seas Entertainment ซึ่งเผยแพร่ภายใต้สำนักพิมพ์ Ghost Ship

**อนิเมะ**
ซีรีส์อนิเมะทางโทรทัศน์ได้รับการประกาศเมื่อวันที่ 6 กันยายน พ.ศ. 2567 ซีรีส์นี้ผลิตภายใต้สังกัดอนิเมะ Deregula ของบริษัท WWWave และมีกำหนดออกอากาศในปี พ.ศ. 2568

**อ้างอิง**
หมวดหมู่:มังงะที่ตีพิมพ์ในปี พ.ศ. 2564
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:บันเทิงคดีเกี่ยวกับการกลับชาติมาเกิด
หมวดหมู่:การ์ตูนญี่ปุ่นแนวต่างโลก
หมวดหมู่:การ์ตูนญี่ปุ่นแนวเซเน็ง